
    ประกาศองค์การบริหารส่วนตำบลป่าพะยอม

เรื่อง  สอบราคาจ้างขยายไหล่ทางถนนคอนกรีตเสริมเหล็กสายวัดเกาะขันธ์-ชลประทาน
หมู่ที่ ๑  ตำบลป่าพะยอม  อำเภอป่าพะยอม จังหวัดพัทลุง
------------------------------------------
ด้วย  องค์การบริหารส่วนตำบลป่าพะยอม มีความประสงค์ดำเนินการสอบราคาจ้างขยายไหล่ทางถนนคอนกรีตเสริมเหล็กสายวัดเกาะขันธ์–ชลประทาน หมู่ที่ ๑ ตำบลป่าพะยอม โดยขยายไหล่ทางถนนคอนกรีต       เสริมเหล็ก กว้างข้างละ ๑.๐๐ เมตร ระยะทาง ๔๒๐ เมตร รายละเอียดตามแบบแปลนที่องค์การบริหารส่วนตำบล       ป่าพะยอมกำหนด พร้อมติดตั้งป้ายประชาสัมพันธ์จำนวน ๑ ป้าย ตั้งจ่ายจากเงินอุดหนุนทั่วไป โดยกำหนดราคากลางเป็นเงิน ๒๕๓,๐๐๐ บาท (-สองแสนห้าหมื่นสามพันบาทถ้วน-)

     ผู้มีสิทธิ์เสนอราคาจะต้องมีคุณสมบัติดังนี้

๑.  เป็นบุคคลธรรมดาหรือนิติบุคคล  ผู้ที่มีอาชีพรับจ้างสอบราคาดังกล่าว


๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว


๓.  มีผลงานก่อสร้างในประเภทเดียวกันกับงานที่ประกาศสอบราคาจ้างไม่น้อยกว่า   ๑๖๗,๕๐๐.-บาท (-หนึ่งแสนหกหมื่นเจ็ดพันห้าร้อยบาทถ้วน-) และเป็นสัญญาโดยตรงกับส่วนราชการหน่วยงาน            ตามกฎหมาย ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่ผู้ว่าจ้างเชื่อถือ ในสัญญาเดียวกัน



๔.  ไม่เป็นผู้ได้รับเอกสารสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นว่านั้น


๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลป่าพะยอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
     กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ ๑๐ พฤษภาคม ๒๕๕๖         เวลา ๑๐.๐๐ – ๑๑.๐๐ น. ณ สำนักงานองค์การบริหารส่วนตำบลป่าพะยอม ผู้ใดไม่มารับฟังคำชี้แจงรายละเอียดและลงลายมือชื่อไว้เป็นหลักฐาน ไม่มีสิทธิ์โต้แย้งรายละเอียดใด ๆ ทุกกรณี
กำหนดยื่นซอง...

- ๒ -


       กำหนดยื่นซองสอบราคา ระหว่างวันที่ ๗ – ๒๑ พฤษภาคม ๒๕๕๖ ระหว่างเวลา ๐๘.๓๐–๑๖.๓๐  น.           ณ สำนักงานองค์การบริหารส่วนตำบลป่าพะยอม และในวันที่ ๒๒ พฤษภาคม ๒๕๕๖ ระหว่างเวลา               ๐๘.๓๐–๑๖.๓๐ น. ณ ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม จังหวัดพัทลุง) และกำหนดเปิดซองสอบราคา ในวันที่ ๒๓ พฤษภาคม ๒๕๕๖ ตั้งแต่เวลา ๑๐.๐๐ น.         เป็นต้นไป ณ ศูนย์ข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม) จังหวัดพัทลุง. 

      ผู้สนใจติดต่อขอซื้อเอกสารสอบราคาชุดละ ๑,๐๐๐.-บาท (-หนึ่งพันบาทถ้วน-) ได้ที่ ส่วนการคลัง สำนักงานองค์การบริหารส่วนตำบลป่าพะยอม อำเภอป่าพะยอม จังหวัดพัทลุง ระหว่างวันที่ ๗ – ๒๑ พฤษภาคม ๒๕๕๖  หรือสอบถามทางโทรศัพท์หมายเลข ๐–๗๔๖๒–๔๔๔๔ ต่อ ๑๖ ในวันและเวลาราชการหรือ www.paphayom.go.th  



ประกาศ  ณ  วันที่ ๗ เดือนพฤษภาคม พ.ศ.๒๕๕๖       





             (ลงชื่อ)         





                          (นายมีศักดิ์    ดวงขวัญ)

    นายกองค์การบริหารส่วนตำบลป่าพะยอม
